Өмүралиев Кенжебек Байжан уулу

Өмүралиев Кенжебек Байжан уулу - (30. 3. 1967-жылы туулган, азыркы Нарын облусу, Жумгал району, Кызыл-Туу айылы) спортчу (эркин күрөш) эл аралык класстагы спорт чебери (1986). СССРдин 6, Европанын 4, КРдин бир нече жолку чемпиону. 1993-ж. КМДТИни бүтүргөн. Өспүрүмдөр арасында СССРдин (1984), Европанын (1985), жаштар ортосунда СССРдин, Европанын (1986), СССР элдеринин XI Спартакиадасынын жана СССР Чемпионатынын (1991) чемпиону. 1991-жылдан эркин күрөш боюнча Олимпиялык резервдеги республикалык адистештирилген балдар-өспүрүмдөр мектебинде машыктыргыч, 1994-98-ж. анын директору, 1998-2005-ж. башкы машыктыргыч, 2005-жылдан машыктыргыч болуп иштейт. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А., Б.: Мамлекеттик тил жана энциклопедия борбору, 2014. илл. ISBN 978 9967-14-111 -7
Категория: Кыргыз Республикасынын эмгек сиӊирген спорт чеберлери